**VANHEMPAINTOIMIJAT/VANHEMMAT – TIEDÄTTEKÖ, MITÄ ON TOUKOFEST?**

**KAIKKI HALUKKAAT MUKAAN TOUKOFESTIIN KESKIVIIKKONA 29.5. klo 9-15**

Keski-Suomen ainutlaatuisuus, koulujen yhteinen kevään lukuvuoden huipennus Toukofest järjestetään 24. ja samalla viimeistä kertaa tässä muodossa. **Toukofest on nuorilta nuorille!** **Toukofest on monialaista oppimista parhaimmillaan!** Nuoret tapahtuman järjestäjät ovat jälleen työskennelleet syksystä asti ja koonneet Nuorten Suomen aikuisten tuella tosi monipuolisen tarjonnan tapahtumaan. Mukana on yli 50 toimijaa **järjestämässä hyvinvointia tukevaa toimintaa nuorille**, innostamassa mukaan harrastuksiin ja kertomassa ajankohtaisista nuoria kiinnostavista asioista. Lisätietoja [www.toukofest.fi](http://www.toukofest.fi). Toive onkin, että runsaasta tarjonnasta ja tapahtuman tunnelmasta pääsisi hyötymään ja nauttimaan mahdollisimman moni oppilas.

Koululaiset haluaisivat osallistua Toukofestiin, mutta koulu ei ehkä mahdollista osallistumista mm. sen maksullisuuden vuoksi. Aiempina vuosina monilla kouluilla on tähän kerätty rahaa kodeilta. Tänä vuonna opetusviraston tiukentuneet ohjeet ovat estäneet tämän, eivätkä koulut juuri ole varautuneet maksamaan osallistumismaksuja. Voisivatko tänä vuonna vanhempaintoimijat/vanhemmat mahdollistaa kaikkien halukkaiden osallistumisen tapahtumaan yhteistyössä koulun kanssa?

Vanhempaintoimijat yhteistyössä vanhempien kanssa voisivat olla aloitteellisia. Ottakaa yhteyttä kouluun, kysykää koulun kiinnostuksesta osallistumiseen ja sopikaa käytännöistä. Ilmoittautuminen on parasta hoitaa koulujen kautta, mutta myös yksittäisiä lippuja voi ostaa ovelta (kunhan koulun kanssa on sovittu asiasta). Ihanne olisi, että koko luokka tai koulu lähtisi mukaan.

**Kaikkien mukanaolo järjestyy!** Jos jollakin vanhempainyhdistyksellä/koululla ei ole mahdollisuutta maksaa kaikkien osallistumismaksua, haluaa Nuorten Suomi ry, ettei kukaan jää sen tähden pois tapahtumasta. Asiasta tulee sopia etukäteen mieluiten niin, että koulu ilmoittaa tarvittavien lippujen määrän osoitteeseen toimisto@nuortensuomi.fi.

Samana iltana järjestetään päihteettömät ja toiminnalliset Toukobileet, jonne nuoret ovat valinneet pääartistiksi Lukas Leonin. Se on turvallinen paikka hengailla nauttien musiikista ja hyvästä seurasta.

Myös kaikki vanhemmat ovat tervetulleita tapahtumaan niin päivällä kuin illalla (**ei pääsymaksua aikuisille**).

**Tehdään Toukofest 2019 –tapahtumasta koko kaupungin koulujen yhteinen tapahtuma!**